Ai
30 di Mai une delegazion dal comitât referendari “Tutti per il
Friuli – Tutti per Trieste” al à consegnât alì dal ufici di
presidence dal Consei regjonâl dal Friûl – Vignesie Julie i tescj
di dôs propuestis di consultazion popolâr compagnâts di cuasi 2
mil firmis (la leç a ‘nt domande 500). Dai doi referendums un al è
abrogatîf e si propon di scancelâ la gnove leç di riforme dal
sisteme des autonomiis locâls che e gjave lis cuatri Provinciis di
prime par dividi il teritori regjonâl in 18 Unions di comuns. Chel
altri invezit al è propositîf e al ponte a riformâ la Regjon in
dôs Provinciis autonomis sul model dal Trentin – Sud Tirôl.
L’intindiment al è chel di meti sù dôs aministrazions che a
rispuindin miôr ae composizion storiche, sociâl e linguistiche dal
teritori, cul Friûl e la sô identitât specifiche di une bande e cu
la citât di Triest e la aree dal Cjars a maiorance slovene di chê
altre. I tocje cumò al ufici di presidence
dal Consei regjonâl decidi su la amissibilitât des dôs
consultazions e, tal câs di un parê positîf, al coventarà tirâ
sù altris 15 mil firmis par permeti di lâ al vôt inte Vierte di
chest an che al ven.
Font:
Tutti per il Friuli,
30/05/16
kac_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn ita_Latn unk